**Ministru kabineta noteikumu projekta**

**“Grozījumi Ministru kabineta 2006.gada 27.jūnija noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav jāaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Grozījumi Ministru kabineta 2006.gada 27.jūnija noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība”” (turpmāk – Noteikumu projekts) izstrādāts, pamatojoties uz Azartspēļu un izložu likuma (turpmāk – Likums) 81.pantu un pēc Finanšu ministrijas (turpmāk – FM) iniciatīvas, lai nodrošinātu vienotās azartspēļu automātu kontroles un uzraudzības sistēmas (turpmāk – AKUS) vienotu regulējumu. Ņemot vērā, ka interaktīvajā vidē strauji attīstās azartspēles un izlozes, nepieciešams pilnveidot uzraudzības un kontroles procesu, atbilstoši veicot normatīvā regulējuma izmaiņas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. 2016.gada 20.decembra Ministru kabineta noteikumi Nr.821 “Noteikumi par vienotās azartspēļu automātu kontroles un uzraudzības sistēmas ieviešanas un uzturēšanas kārtību, sistēmā iekļaujamiem datiem un to apmaiņas kārtību” nosaka AKUS ieviešanas un uzturēšanas kārtību, prasības attiecībā uz azartspēļu automātu pieslēgšanu AKUS, kā arī AKUS iekļaujamos datus un datu apmaiņas kārtību. Noteikumu projekts precizē vienotu dokumentu iesniegšanas kārtību un arī AKUS datu atbilstību faktiskajai situācijai azartspēļu organizēšanas vietā.

Likuma 53.panta pirmās daļas 4.punkts un 80.panta pirmās daļas 3.punktā ir noteikts, ka interaktīvo spēļu organizētājiem ir jānodrošina Izložu un azartspēļu uzraudzības inspekcijas (turpmāk – IAUI) amatpersonām piekļuvi interaktīvo spēļu organizēšanai izmantojamām programmām un grāmatvedības dokumentiem. IAUI uzdevums ir veikt azartspēļu un izložu organizētāju uzraudzību un kontroli, t.sk. veikt azartspēļu organizētāja AKUS iekļauto datu uzraudzību, kontroli, apstrādi un analīzi (piemēram, datu importēšana, kopēšana, uzglabāšana, statistikas pārskatu sagatavošana).Tādejādi izstrādātie grozījumi Noteikumu projekta 11. un 12.punktā pilnveido pārbaudes procesu un nodrošina iespēju IAUI amatpersonām iegūt Noteikumu projektā minētos datus attālināti.1. Noteikumu projekta mērķis ir optimizēt jau esošo azartspēļu un izložu organizēšanas kontroles kārtību, atsakoties no IAUI rīcībā esošās informācijas atkārtotas pieprasīšanas, mazinot administratīvo slogu gan azartspēļu un izložu organizētājiem, gan IAUI.
2. Noteikumu projektā ar 11.1punkta papildināšanu IAUI amatpersonām tiek paredzēta iespēja attālināti pārbaudīt interaktīvo azartspēļu un interaktīvo izložu programmas, kas tiek pielietotas interaktīvo azartspēļu un interaktīvo izložu organizēšanā, tādejādi IAUI amatpersonām būs iespēja veikt pārbaudes attālināti un iegūt nepieciešamo informāciju esot birojā, būtiski mazinot pārbaužu skaitu klātienē.

Šobrīd normatīvais regulējums paredz, ka, IAUI veicot pārbaudes un uzraudzības pasākumus, azartspēļu vai izložu organizētājam jāuzrāda IAUI izsniegta organizēšanas vietas licence, kā arī paziņojuma kopija par izlozes organizēšanas uzsākšanu, t.i. IAUI rīcībā esošie dokumenti.IAUI amatpersonām veicot pārbaudes, nebūs nepieciešams pieprasīt azartspēļu organizatoriem uzrādīt to rīcībā esošos dokumentus, piemēram, IAUI izsniegto azartspēļu organizēšanas licenci, jo saskaņā ar iepriekš minēto IAUI informācija par izsniegtajām licencēm ir pieejama elektroniski. 1. Noteikumu projekta grozījumi nosaka, ka, veicot pārbaudes totalizatoru un derību vietās, analogas prasības attieksies arī par IAUI rīcībā esošu dokumentu atkārtotu nepieprasīšanu, vienlaikus nosakot, ka tiek ievērotas Likumā noteiktās prasības.
 |
| 3. | Projekta izstrādē iesaistītās institūcijas un publiskās personas kapitālsabiedrības | FM un IAUI. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir IAUI, 18 kapitālsabiedrības[[1]](#footnote-1), kas saņēmušas azartspēļu organizēšanas licenci, VAS“Latvijas Loto”, kas organizē valsts mēroga izlozes, kā arī vietēja mēroga vai vietēja mēroga vienreizējās izlozes organizētāji. |
| 2. | Tiesiskā regulējuma ietekme uz tautsaimniecību un administratīvo slogu | Samazināsies administratīvais slogs kapitālsabiedrībām, kas organizē azartspēles un izlozes, jo veicot pārbaudes attālināti tiks veicināta pārbaužu efektivitāte, atvieglojot darbu arī kapitālsabiedrībām. IAUI veicot pārbaudes attālināti, nebūs nepieciešams katrā pārbaudes veikšanas reizē tieši iesaistīt pārbaudāmo kapitālsabiedrību.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi ir publicēta Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” – “Azartspēļu un izložu organizēšanas politika”. Līdz ar to sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokli par noteikumu projektu. Tāpat sabiedrības pārstāvji varēs sniegt viedokļus par noteikumu projektu pēc tā izsludināšanas Valsts sekretāru sanāksmē. Informācija par noteikumu projektu papildus ir publicēta Valsts kancelejas mājaslapas sadaļā “Līdzdalība”. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties noteikumu projekta izstrādē, rakstveidā sniedzot viedokli par noteikumu projektu, par kuru ir publicēta uzziņa 2019.gada 29.jūlijā Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” – “Azartspēļu un izložu organizēšanas politika”, adrese: <https://www.fm.gov.lv/lv/sabiedribas_lidzdaliba/tiesibu_aktu_projekti/azartspelu_un_izlozu_organizesanas_politika#project586>Informācija par noteikumu projektu papildus ir publicēta Valsts kancelejas mājaslapas sadaļā “Līdzdalība” <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Priekšlikumi vai iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IAUI. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Noteikumu projektā atrunātās prasības tiks realizētas esošo resursu ietvaros.  |
| 3. | Cita informācija | Nav. |

Finanšu ministrs J. Reirs

Velpe, 67095672

elina.velpe@fm.gov.lv

1. <https://www.iaui.gov.lv/lv/azartspeles/azartspelu-licences>, dati iegūti 2019.gada 1.augustā. [↑](#footnote-ref-1)